section_heading: Životopis
paragraph_text: Psihologiju je studirala na zagrebačkom Filozofskom fakultetu, gdje je i magistrirala te doktorirala na temu "Uloga privrženosti i nekih odrednica ličnosti u zlostavljanju djece: proširenje Bolwbyjeve teorije". Uz klinički i znanstveni rad bavi se i psihoterapijom, a završila je edukacije iz bihevioralne i gestalt terapije, te poslijediplomski studij integrativne psihoterapije na Sveučilištu Derby, Derby (Ujedinjeno Kraljevstvo) gdje je stekla titulu magistra psihoterapije.